LIETUVOS RESPUBLIKOS VIDAUS REIKALŲ MINISTRAS

ĮSAKYMAS

DĖL LIETUVOS RESPUBLIKOS VIDAUS REIKALŲ MINISTRO 2024 M. SAUSIO 22 D. ĮSAKYMO NR. 1V-70 „DĖL UŽSIENIO VALSTYBIŲ, KURIOSE UŽSIENIETIS GALI PATEIKTI PRAŠYMĄ IŠDUOTI LEIDIMĄ LAIKINAI GYVENTI LIETUVOS RESPUBLIKOJE PER IŠORĖS PASLAUGŲ TEIKĖJĄ, SĄRAŠO PATVIRTINIMO“ PAKEITIMO

2024 m. rugpjūčio 30 d. Nr. 1V-541

Vilnius

1.	P a k e i č i u Užsienio valstybių, kuriose užsienietis gali pateikti prašymą išduoti leidimą laikinai gyventi Lietuvos Respublikoje per išorės paslaugų teikėją, sąrašą, patvirtintą Lietuvos Respublikos vidaus reikalų ministro 2024 m. sausio 22 d. įsakymu Nr. 1V-70 „Dėl Užsienio valstybių, kuriose užsienietis gali pateikti prašymą išduoti leidimą laikinai gyventi Lietuvos Respublikoje per išorės paslaugų teikėją, sąrašo patvirtinimo“ ir pripažįstu netekusiu galios 21 punktą.

2.	N u s t a t a u, kad:

2.1.	nuo 2024 m. rugsėjo 2 d. prašymai išduoti leidimą laikinai gyventi Lietuvos Respublikoje per išorės paslaugų teikėjo padalinį Nepalo Federacinėje Demokratinėje Respublikoje nebeteikiami;

2.2.	šio įsakymo 1 punktas įsigalioja 2025 m. sausio 1 d.

Vidaus reikalų ministrė Agnė Bilotaitė